CELEX: 32008D0159
Language: mt
Date: 2008-02-22 00:00:00
Title: 2008/159/KE: Deċiżjoni tal-Kummissjoni tat- 22 ta’ Frar 2008 li tirrevoka d-Deċiżjoni 2007/683/KE li tapprova l-pjan għall-qerda tad-deni klassiku tal-ħnieżer fi ħnieżer slavaġ f’ċerti żoni ta’ l-Ungerija (notifikata taħt id-dokument numru C(2008) 675)

26.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 51/21
            
         DEĊIŻJONI TAL-KUMMISSJONI
   tat-22 ta’ Frar 2008
   li tirrevoka d-Deċiżjoni 2007/683/KE li tapprova l-pjan għall-qerda tad-deni klassiku tal-ħnieżer fi ħnieżer slavaġ f’ċerti żoni ta’ l-Ungerija
   (notifikata taħt id-dokument numru C(2008) 675)
   (It-test Ungeriż biss huwa awtentiku)
   (2008/159/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat t-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tal-marda ta’ l-infafet vesikolari (deni klassiku) tal-ħnieżer (1), u b’mod partikolari l-Artikolu 16(1) tagħha,
   Billi,
   
               (1)
            
            
               Id-Deċiżjoni tal-Kummissjoni 2007/683/KE (2) ġiet adottata bħala waħda minn għadd ta’ miżuri biex jiġi miġġieled id-deni klassiku tal-ħnieżer.
            
         
               (2)
            
            
               Is-Slovakkja għarrfet lill-Kummissjoni bl-iżvilupp reċenti ta’ din il-marda fi ħnieżer slavaġ f’ċerti żoni li jinsabu mal-fruntieri ta’ l-Ungerija.
            
         
               (3)
            
            
               L-Ungerija għarrfet lill-Kummissjoni li fid-dawl tas-sitwazzjoni epidemjoloġika, il-miżuri ddefiniti fil-pjan ta’ eradikazzjoni tad-deni klassiku tal-ħnieżer fi ħnieżer slavaġ jeħtiġilhom li jiġu estiżi għal ċerti żoni tal-Kontea ta’ Pest fl-Ungerija.
            
         
               (4)
            
            
               Id-Deċiżjoni 2007/683/KE għalhekk għandha tkun emendata skond dan.
            
         
               (5)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2007/683/KE jinbidel bit-test fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lir-Repubblika ta’ l-Ungerija.
   
      Magħmula fi Brussell, 22 ta’ Frar 2008.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 316, 1.12.2001, p. 5. Id-Direttiva kif l-aħħar emendata bid-Deċiżjoni tal-Kummissjoni 2007/729/KE (ĠU L 294, 13.11.2007, p. 26).
   
      (2)  ĠU L 281, 25.10.2007, p. 27.
   
      ANNESS
      
         
            “L-ANNESS
            Żoni fejn il-pjan għall-eradikazzjoni tad-deni klassiku tal-ħnieżer fi ħanżir salvaġġ għandu jiġi implimentat:
            It-territorju tal-kontea ta’ Nógrád u t-territorju tal-kontea ta’ Pest li tinsab fit-tramuntana u fil-lvant tad-Danubju, fin-nofsinhar tal-fruntiera mas-Slovakkja, fil-punent tal-fruntiera mal-kontea ta’ Nógrád u fit-tramuntana ta’ l-awtostrada E 71.”